Katsina

Katsina Ƙaramar hukuma ce kuma babban birnin Jihar Katsina a  Arewacin Najeriya. Katsina tana da nisan kilomita 260 km (160 mil) daga gabashin Birnin Sokoto, da kuma kilomita 135 Km (84 mil) daga Arewa Maso Yammacin Birnin Kano, tana kusa da iyakar ƙasar Nijar. 

An ƙiyasta yawan mutanen dake cikin  birnin Katsina a shekara ta 2016 da kimanin mutum 429,000. Birnin akasarin mutanen birnin Musulmai ne daga ƙabilar Hausa da Fulani.

Tsohon shugaban ƙasan Najeriya Umaru Musa Yar'Adua ya kasance babban mutum ne daga Katsina.

Gwamna mai ci na yanzu a Jihar Katsina shine 

Umar Dikko Raɗɗa, wanda aka rantsar a matsayin gwamnan jihar a ranar 29 ga watan mayu shekara ta 2023 
## Masarautar Katsina:

Fadar Sarkin Katsina wanda akafi sani da "Gidan Korau" wani katafaren gini ne dake tsakiyar tsohon birnin na Katsina. Fadar ta kuma kasance muhimmin alama na daga al'adu, tarihi da kuma ɗabi'ar Katsinawa. 

Kamar yadda tarihi ya nuna, Muhammadu Korau ya gina fadar a shekara ta 1348 CE, wanda ake tsammani cewa shi ne Sarkin musulmi na farko a Katsina. Wannan ne yasa ake kiran masarautar da Gidan Korau. Fadar na ɗaya daga cikin gidan sarauta mafi tsufa kuma na farko-farko, tare da masarautun Daura, Kano Zazzau. Masarutar zagaye take da ganuwa wato katangar gidan sarki wanda a yanzu babu ita. Ƙofar da ke isa zuwa masarautar ita ce 'Ƙofar Soro' sannan kuma ƙofar da ke bayan ta ita ce 'Ƙofar Bai' (babu ita a yanzu). Fadar sarkin a cikin masarautar wani ƙayataccen gini ne mai ƙirar salo na gargajiya. Sarkin Katsina na yanzu shine Alhaji Abdulmumini Kabir Usman, runbun ilimi daga dangin sarakunan Fulani.

## Tarihi:

Birnin na zagaye da ganuwa mai tsawon kilomita 21 (mil 13) wanda ake tsammani an gina ta a ƙarni na (1100). Kafin zuwan addinin musulunci, jagorar Katsina na musamman shi ne Sarki, wanda yake fuskantar kisa a duk lokacin da aka same shi baya mulki yadda ya kamata. Daga ƙarni na 17 zuwa ƙarni na 18, Katsina ta kasance cibiyar kasuwanci na Ƙasar Hausa kuma ta zamo mafi girma daga cikin ƙasashen Hausa Bakwai. Fulani sun mamaye Ƙatsina a lokacin Jihadin Fulani a shekarar (1807). A shekarar 1903 ne, sarkin Katsina na lokacin Abubakar ɗan Ibrahim ya miƙa wuya ga mulkin Turawa, wadda ta ci gaba har zuwa samun 'yanci kai a shekarar 1960.

A lokacin kasuwancin yankunan kusa da Sahara na Afirka, birnin ya kasance mai albarka kuma muhimmin cibiyar kasuwanci, kuma ana ɗaukanta a matsayin mafi shahara ta fuskar cinikayya, kasuwanci da kuma baiwar sarrafe-sarrafe. Matafiyi ɗan kasar Jamus, Friedrich Hornemann ne bature na farko da ya fara isa birnin a ƙarni na 19.

Tarihin birnin dangane da ilimin boko ya samo asali ne tun daga farkon shekarun 1950, a yayin da aka gina makaranta ta matsakaita ta farko a arewacin Najeriya. Akwai manyan makarantu a yanzu wanda suka haɗa da jami'oi guda biyu, Jami'ar Umaru Musa Yar'adua da kuma ta 'yan kasuwa wato Jami'ar Al-Qalam Katsina; sannan kuma akwai politakanik wato Hassan Usman Katsina Polytechnic da kuma Federal College of Education, Katsina.Har wayau, birnin gida ne ga shahararren masallacin karni na 18 wato Hasumiyar Gobarau, hasumiya mai tsawon mita 15 (50 ft) wanda aka gina da laka da itacen dabino.

#### Al'amarin Boko Haram na 2020:

A cikin watan Disambar shekara na 2020, aka yi garkuwa da yara 300 ƴan makaranta a Ƙanƙara. Amma daga bisani an maido da yara 344 mako ɗaya bayan hakan. Ƙungiyar Boko Haram ta yi iƙirarin cewa ita ta aikata hakan, amma jami'ai sun nuna rashin amincewa da hakan kasancewa babu ƙungiyar Boko Haram a yankin.

kuma ita jahar katsina ta kasance cikin jerin jahohin nijeria guda talatin da shida 36.

## :

* Jami'ar Umaru Musa yar,aduwa Katsina (UMYU).
* Jami'ar Al-Qalam Katsina ( a da Islamic University Katsina).
* Hassan Usman Katsina Polytechnic.
* Federal College of Education, Katsina.
* Katsina State Institute of Technology and Management (KTSITM).
* National Open University of Nigeria (NOUN).
* Cherish Enterprises Institute.
* Katsina Community College of Education [Affiliated to Ahmadu Bello University Zaria (A.B.U) suncais ground].

## Hotunan Manyan wuraren garin Katsina tare da Makarantu:

## Manyan Wuraren Garin Katsina;

File:Umaru Musa Yar'adua, University 01.jpg|thumb|Umaru Musa Yar'adua University Katsina
File:KATSINA STATE INSTITUTE OF TECHNOLOGY AND MANAGEMENT .jpg|thumb|Katsina State Institute of Technology and Management
File:Hassan usman katsina polytechnic 15.jpg|thumb|Hassan Usman Katsina Polytechnic
File:Outreach to Alqalam University Katsina.jpg|thumb|AlQalam University Katsina
File:Federal Collage of Education katsina State.jpg|thumb|Federal College of Education, Katsina State



## Manyan Wuraren Garin Katsina;


File:SAN 8439 (Katsina Emir Palace).jpg|thumb|Kofar Gidan Sarkin Garin Katsina
File:Katsina State Inland Revenue Office, Katsina City.jpg|thumb|Ofishin Biyan Haraji na Jihar Katsina
File:Steel rolling round-about, IBB Way, Katsina.jpg|thumb|Steel Rolling Round About
File:The view from peak of Gobarau Minaret.jpg|thumb|Makarantar dake da Hasumiyar Gobarau
File:General hospital katsina 01.jpg|thumb|Asibitin Gwamnati na Jihar Katsina
File:National Museum Katsina State 03.jpg|thumb|Gidan Tarihin Jihar Katsina
File:Places in Katsina City 05.jpg|thumb|Babbar Magudanar Ruwa dake Garin Katsina
File:Roundabout in Katsina City 01.jpg|Round About na Katsina


## Labarin ƙasa:

### Yanayi;

Dangane da rabe-raben yanayi na Koppen, Katsina ta faɗa acikin yanayi na zafi wato *semi-arid climate*, wanda ake rubuta wa a takaice da *BSh a* taswirorin yanayi na duniya.

### Ruwan sama;

Akwai ƙarancin ruwan sama a birnin Katsina, babu rikodin na ruwa kwata kwata a tsakanin watannin Nuwamba zuwa March.

Tushe: Hukumar Kula da Yanayi, Katsina (NiMET) 2021.

### Yanayin zafi ko sanyi;
Yanayi na nufin yanayi na zafi ko kuwa yanayin sanyi na wuri

##### Zafi;
Katsina na da yanayi na zafi sosai, tare da watan Aprelu a matsayin wata mafi zafi na kimanin 40.8 °C ko kuma 105.4 °F, tare da yanayi na matsakaicin zafi (31.4 °C or 88.5 °F) acikin watan December.

Tushe: Hukumar Kula da Yanayi Reshen Jihar Katsina (NiMET), 2021.

#### Sanyi;
Watan Janairu shi ne wata mafi sanyi a Katsina tare da kimanin 14.7 °C or 58.5 °F.

Tushe: Hukumar Kula da Yanayi Reshen Jihar Katsina, (NiMET) 2021

## Sanannun Mutane;
*Umaru Musa Yar'Adua
*Muhammadu Buhari
*Muhammad Ibn Muhammad Al-Fulani Al-Kishwani

## Hotuna

File:Palace of Katsina Emirate 05.jpg|palace of katsina
File:National Museum Katsina State 02.jpg|National museum Katsina state
File:General Hospital Katsina 02.jpg|Katsina General Hospital
File:Roundabout in Katsina City 02.jpg|katsina roundabout
File:Cheryl Francisconi at Katsina Hospital.jpg|Cheryl Francisconi in Katsina
File:SAN 8439 (Katsina Emir Palace).jpg|Gidan Sarkin katsina
File:Katsina State Nigeria.png|Taswirar jahar katsina
File:KSITM KATSINA STATE INSTITUTE OF TECHNOLOGY AND MANAGEMENT.jpg|alt=
File:National Museum Katsina State 02.jpg|alt=
File:Federal Collage of Education katsina State.jpg|alt=
File:Kofar Kwaya katsina state 02.jpg|alt=


## Demografi a Jihar Katsina
**Demografi** na nufin bincike ko nazari kan yawan jama’a, rabonsu ta jinsi, shekaru, addini, harshe, da ayyukan tattalin arziki. A Jihar **Katsina**, demografi yana da muhimmanci wajen tsara ci gaban al’umma, ilimi, lafiya, da tsare-tsaren gwamnati.

## Yawan Jama’a
A cewar kididdigar hukumar ƙididdiga ta ƙasa National Population Commission (NPC), Jihar Katsina tana da fiye da **8.3 miliyan** a ƙidayar shekara ta 2023, kuma ana sa ran yawan zai karu zuwa sama da **9 miliyan** a cikin shekaru goma masu zuwa.

## Rabe-raben Jama’a
* **Maza:** kusan kashi 51%  
* **Mata:** kusan kashi 49%  
* **Matasa:** fiye da rabin jama’ar jihar suna ƙasa da shekaru 25, wanda ke nuna cewa Katsina tana da matasa da yawa.  
* **Tsofaffi:** kashi 4–5% suna da shekaru sama da 60.  

## Addini
Yawancin jama’ar Jihar Katsina Musulmai ne, sai kuma ƙananan kabilu masu bin Kiristanci da wasu addinai na gargajiya.  

## Harsuna
Harshe mafi rinjaye a Katsina shi ne Hausa, amma akwai kuma Fulfulde (na Fulani), da Turanci wanda ake amfani da shi a makarantu da hukumomi.  

## Kabilu
* Hausawa (mafi rinjaye)
* Fulani
* Gobirawa, Daurawa, Kurfayawa, da sauran ƙabilun ƙanana.  

## Ilimi
Katsina tana da makarantu da yawa daga firamare har zuwa jami’a. Mafi shahara daga cikin su sune:
* Umaru Musa Yar’adua University (UMYU)  
* Federal University Dutsin-Ma (FUDMA)  
* Katsina State Polytechnic  
* Makarantu da sakandire masu zaman kansu da na gwamnati da dama.

## Tattalin Arziki
Tattalin arzikin Katsina ya dogara ne da:
* Noma (irin su masara, gero, wake, da auduga)  
* Kiwo (shanu, awaki, da tumaki)  
* Sana’o’in hannu (ƙira, zane, da saka)  
* Ciniki a kasuwanni kamar Dutsin-ma, Daura, da Katsina.  

## Matsaloli da Kalubale
* Karuwar yawan jama’a ba tare da wadatattun ayyukan yi ba.  
* Matsalar rashin isasshen ruwa da lafiyar muhalli.  
* Kauracewar matasa zuwa manyan birane domin neman aiki.  

## Kammalawa
Demografi a Jihar Katsina na nuna cewa jihar na da matasa da yawa, kuma tana da damar ci gaba idan aka tsara tsare-tsaren ilimi da tattalin arziki yadda ya kamata.

## Manazarta
* National Population Commission (Nigeria)
* National Bureau of Statistics
* Rahotanni daga [[United Nations Population Fund (UNFPA)]

 jihar katsina tana da kananan hukuma 34